
Arika Kimura* : Spicilegia Iteologica V** 

( 5 ) 

5) Salix Pierotii Miquel in Ann. Mus. Lugd.-Bat. 3: 27 (1867) ; Prol. FI. 
Jap. 215 (1867) excl. $—Seemen, Sal. Jap. 60, t. 13, f. G-J (1903) excl. $ (fig. 
J mala est ex ore G. Koidzumii)—Koidzumi in Bot. Mag. Tokyo 40: 346 (1926). 

Salix pseudokoreensis Koidzumi in Bot. Mag. Tokyo 40: 346 (1926). 

forma auricomans Kimura, f. nov. 

A typica praecipue foliis vernalibus cataphyllisque luculenter flavidis recedit. 

Arbor circiter 5.5 m alta, coma lata fere rotundata; trunco valido circa 23 cm 
diametiente, cortice sordide cinereo-fusco longistrorsum irregulatim rimoso obtecto. 
Ramuli teretes graciles rectiusculi erecto-patentes vel adscendentes, ad inser- 
tionem fragilissimi; hornotini aestate virides vel olivacei minute cinereo-pubes- 
centes demum glabrescentes turn paulum nitentes; annotini olivacei vel brunneo- 
olivacei, praeter partes supra nodos glabri, 23-60 cm longi medio 3.0-3.5 mm 
crassi; vetustiores cinerascentes. Folia juvenilia sub vernatione convoluta 
utrinque pilis albis minutis subsericea. Cataphylla sterilium ramulorum luculenter 
flavida pennivenia, anguste obovata vel obovato-oblonga, apice rotundato-acuta vel 
obtusissima plerumque integerrima, basi cuneata sessilia vel subsessilia stipulis 
minutis instructa, in superioribus brevissime petiolata (petiolis 1.0-1.5 mm longis), 
margine minute glanduloso-dentato-serrulata interdum serrulis sat obsoletis fere 
integra, supra glabra subtus ad costam vel basin tantum adpresse ferrugineo- vel 
cinereo-hirsuta; prima diagonali-adaxialia 5.5-6.3 (-7.0) x 2.7-3.0 mm, secunda 
lateralia 7.0-9.Ox 3.1-3.6 mm, tertia diagonali-vel fere mediano-abaxialia 9.0-10.0 
x 3.5-4.0 mm, quarta diagonali- vel fere mediano-adaxialia 10-11 x 3.8-4.2 mm, 
quinta fere mediano-abaxialia ad apicem basimque acuta 12.6-14.5x4.6-5.5 mm 
magna, superiora sensim majora. Folia adulta chartacea interstitiis 7-11 (-15) 
mm longis dissita, lanceolata vel anguste lanceolata, apice acuminata basi margine 
Ieviter convexo acuta, plerumque medio vel paulo infra idem latiora, 7.0-12.7 x 
1.5-2.1 cm magna, 4.8-6.8-plo longiora quam latiora, margine apice et basi exceptis 

Fig. 1. Salix Pierotii Miquel f. auricomans Kimura. Pars comae foliis vernalibus luculenter 
flavidis ornatae. T. Nakayama photo. 17 Apr. 1981. 


subargute glanduloso-crenato-serrulata, serrulis in medio folii 7-8 (-11) pro 1 cm, 
supra saturate viridia paulum nitentia sub lente cinereo-punctulata, subtus glauca, 
utrinque costa mediana excepta glabra; costa mediana pallida supra convexiuscula 
subtus distincte convexa utrinque sub lente pilis minutissimis obsita demum gla- 
brescente; nervis primariis in vivo supra subtusque fere planis utroque latere 
20-23 plerumque sat leviter arcuatis a costa sub angulis 50°-60° orientibus ante 
marginem valde ascendentibus flexuosisque, secundariis subirregularibus tenuis- 
simis cum tertiis anastomosantibus; intermediis 1-3 vel nullis. Petioli semiteretes 
supra leviter canaliculati pilis minutis cinereis dense pubescentes, subtus convexi 
demum glabri 6-8.5 mm longi. Stipulae oblique et anguste ovatae apice longe 
subulato-acuminatae margine minute glanduloso-crenato-serrulatae utrinque glabrae 
supra ad basin glandulis numerosis praeditae, 3.5-7.5 x 1.6-2.7 mm magnae. Folia 
intermedia adultis sat tenuiora, margine minute crenato-serrulata, inferiora (i. e. 
folia vernalia ) flavida subtus dilute glaucina, oblonga et utrinque acuta vel lan- 
ceolata et apice anguste basi obtuse acuta 34x8.5, 52x11, 53x10 mm etc. magna; 
superiora majora anguste oblonga vel oblongo-lanceolata apice acuminata basi 
acuta vel obtusa, supra flavida et maculis viridibus varie notata, subtus glaucina, 

Fig. 2. Salix Pierotii Miquel f. auricomans Kimura. Fig. 3. Salix Pierotii Miquel f. auricomans Kimura. 

Ramuli amenta ? et cataphylla flavida gerentes. Ramulus folia adulta gerens. 

Holotypus. 

53x13, 60x11, 81x18 mm etc. magna, sursum gradatim in adulta transformata. 
Rarissime cataphylla et folia intermedia ab initio viridia normalia evoluta. Amenta 
$ coaetanea in ramulis subcondensata ellipsoideo-oblonga recta densiflora sub 
anthesi 7-12 mm longa 4.5-6.5 mm crassa, apice obtusissima basi brevi-pedunculata, 
pedunculis cinereo- vel fulvo-villosis 2.5-5.5(-7.0) mm longis. Cataphylla pedun- 
culorum vulgo 4 raro 5, dispositione forma colore magnitudine et ceteris notis 
fere sterilium ramulorum, quarta autem quintaque non raro minora turn 4.5-6.Ox 
2.2-3.2 mm. FI. $ : bracteolae stramineae concolores ovatae apice obtusissimae, 
extus convexae margineque pilis albis et ferrugineis mixtis hirsutae, intus con- 
cavae laxe hirsutae vel fere glabrae, expansione 1.5-2.0 mm longae 1.2-1.3 mm 
latae, apicem ovarii non attingentes. Glandula una ventralis flava late ovata 
apice obtusa 0.6-0.7 mm longa et 0.5-0.6 mm lata. Ovaria flavida ovato-conica 
dense albo-villoso-sericea subsessilia 1.5-1.7 mm longa 1.2 mm lata; stylis obcom- 
pressis 0.6-0.7 mm longis. Stigmata pallide flavida subcircinatim reflexa, cuneato- 
obovata apice rotunda vel truncato-rotunda vel leviter emarginata, expansione 
0.5-0.6 mm longa. Ovula in quaque placenta semper 2. 

Nom. Jap. Koganeyanagi Kimura, nom. nov. 

Hab. in Japonia.—Prov. Mikawa: cult, in Kamekubityo urbis Toyota (K. 
Kitagawa $ fl. [holotypus] 2 Apr. 1982 in Iteotheca Kimurana, Tohoku Univ. 
Sendaiensis; fol. vernal, normal. 23 Apr. 1982; fol. intermed. inferiora 27 Apr. 
1982; fol. intermed. superiora 12 Maii 1982; fol. adult. 16 Sept. 1982). —Omnia 
specimina ex una eademque arbore! Vivotypus in loco classico. Vivoclonotypi in 
Horto Botanico Facultatis Scientiarum Tohoku Universitatis coluntur. 

Haec mira et pulchra forma mihi non pridem est cognita per benevolentiam 
cl. dom. Kenji Kitagawa in Centro Silviculturae Aiti Praefecturae, qui rogatu meo 
specimina amplissima hujus formae variis in temporibus legens mihi multo auxilio 
fuit; illi gratias quam maximas ago. T. Nakayama ill. photographias hujus salicis 
coloratas mihi dedit et Dr. H. Tohda in Tohoku Universitate Botanices Assistens 
ac Horti Curator fig. 2 et 3 in textu libenter photographavit; his viris benignissimis 
multas gratias agit auctor. 

6) Salix rorida Lackschewitz in Sched. ad Herb. Fl. Ross. 7: 131 (1911) n. 
2329. 

forma pendula Kimura in Journ. Jap. Bot. 58: 132 (1983). 

Ad diagnosin originalem adde: — Amenta 3 praecocia ante anthesin cinereo- 
villosissima sub eadem oblonga vel oblongo-elliptica raro elliptica apice obtusissima 

densiflora, rhachidibus invisibilibus, basi sessilia vel brevissime pedunculata, pe- 
dunculis ad 3 mm longis cataphyllis 4-5 instructis, 2.9-3.8 cm longa 1.5-2.0 cm 
crassa. FI. $ : bracteolae oblongae apice acutae basi subcuneatae, dimidio superiore 
nigrae inferiore pallide virides, utroque margine inferne glandulis paucis obsoletis 
instructae, interdum fere integrae, utraque facie dense albo-villosae, villis ad 3.0 
mm longis, 2.5 x 1.0 mm magnae. Glandula una ventralis flava anguste oblonga 
apice truncato-rotundata 0.6 mm longa 0.2 mm lata. Stamina duo filamentis liberis 
filiformibus albis glaberrimis 8 mm longis. Antherae ovatae apice rotundatae, 
thecis inaequimagnis, primo superne rubicundae dein toto flavae, 1.4-1.6 mm 
longae 0.8-0.9 mm latae. 

Nom. Jap. Sidare-ezoyanagi Kimura 1. c. 

Hab. in Japonia.—Prov. Rikuzen: cult, in Horto Bot. Fac. Sci. Tohoku Univ. 
Sendaiensis (A. Kimura n. 3442 fl. $ 26 Mart. 1983). 

Haec forma florum bracteolis margine infero glandulosis ad var. roridam 
pertinet. — Folia et flores semper ab eadem stirpe! — 

